Okresná prokuratúra Bratislava I 
Kvetná 13, 820 05 Bratislava 2	

Číslo: 1 Pv 42/14/1101	Bratislava I, 16.11.2015 
EEČ : 2-8-260-2015

U Z N E S E N I E

Trestná vec:	obv. XXXXX 
Trestný čin:	Prečin Porušovanie povinností dozornej služby podľa § 408 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Bratislava I

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX 151 XXXXX, okres XXXXX, Slovensko
	väzba: nie 
ktorý je trestne stíhaný pre trestný čin:
- Prečin Porušovanie povinností dozornej služby podľa § 408 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Bratislava I zo dňa 11.8.2014 spisová značka 1 Pv 42/14/1101 ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

v dobe od 07:00 hod. do 19:00 hod. 27.06.2013 vo XXXXX počas výkonu služby pomocníka dozorného spoločného skladu zbraní, do ktorej bol velený vojenským rozkazom veliteľa XXXXX XXXXX na spresnenie výkonu štátnej služby č. XXXXX, používal súkromný mobilný telefón, pričom počas uvedenej služby spolu s dozorným spoločného skladu zbraní slob. XXXXX nevykonali všetky predpísané kontroly vnútorného a vonkajších priestorov daného spoločného skladu zbraní v predpísaných časoch, a v dobe od 19:00 hod. 21.09.2013 do 07:00 hod. 22.09.2013 vo XXXXX XXXXX počas výkonu služby dozorného spoločného skladu zbraní, do ktorej bol velený vojenským rozkazom veliteľa XXXXX XXXXX na spresnenie výkonu štátnej služby č. XXXXX, používal a umožnil svojmu služobne podriadenému pomocníkovi dozorného spoločného skladu zbraní voj. XXXXX používať súkromný mobilný telefón, pričom počas uvedenej služby on ani jeho pomocník nevykonali všetky predpísané kontroly vnútorného a vonkajších priestorov daného spoločného skladu zbraní v predpísaných časoch, čím porušil čl. 3 písm. d) písm. u), čl. 4, čl. 5, čl. 6 Smernice na výkon služby dozorného spoločného skladu zbraní (DSSZ) a jeho pomocníka (PDSSZ) č. mprLV-2/7-61 z 24.05.2013 a jej prílohu č. 1, ako aj čl. 5 ods. 11 Nariadenia náčelníka Generálneho štábu OS SR o organizácii a zásadách výkonu služieb zmeny vojenského útvaru OS SR č. OdVR-27-16/2012 z 27.07.2012 a Nariadenie náčelníka Generálneho štábu OS SR o používaní súkromných počítačov vo vojenských objektoch č. ŠbPO-53-106/2011 z 26.08.2011, čo malo za následok nedostatočné stráženie predmetného spoločného skladu zbraní

Uznesením prokurátora Okresnej prokuratúry Bratislava I zo dňa 11.8.2014, spisová značka 1 Pv 42/14/1101 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
Poverený príslušník Útvaru vojenskej polície Topoľčany uznesením pod spis. zn. ÚVPTO-92/OOaDTČ-2013 z 20.05.2014 podľa § 206 ods. 1 Trestného poriadku vzniesol obvinenie slob. XXXXX za prečin porušovania povinností dozornej služby podľa § 408 ods. 1 Trestného zákona, ktorého sa dopustil na skutkovom základe uvedenom v enunciáte tohto uznesenia.

Uznesením prokurátora Okresnej prokuratúry v Bratislave I pod sp. zn. 1 Pv 42/14/1101-18 z 11.08.2014 bolo uvedené trestné stíhanie vedené proti obv. slob. XXXXX podmienečne zastavené podľa § 216 ods. 1 Trestného poriadku a podľa § 216 ods. 2 Trestného poriadku bola obvinenému určená skúšobná doba v trvaní 12 mesiacov.
 
Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Predmetné uznesenie o podmienečnom zastavení trestného stíhania nadobudlo právoplatnosť 23.08.2014, teda skúšobná doba daného podmienečného zastavenia trestného stíhania trvala od 23.08.2014 do 23.08.2015.

Preskúmaním na vec sa vzťahujúceho spisového materiálu som zistil, že obvinený v plynutí skúšobnej doby nebol súdne trestaný, ani prejednávaný za spáchanie priestupku v mieste svojho trvalého bydliska, pričom v Ozbrojených silách SR ako profesionálny vojak dosahuje dobré výsledky.

Vzhľadom k vyššie uvedenému konštatujem, že obvinený v priebehu skúšobnej doby, ktorá mu bola stanovená, viedol riadny život a keďže obvinený splnil všetky predpoklady uvedené v ustanovení § 217 ods. 1 Trestného poriadku, rozhodol som tak, ako je uvedené vo výrokovej časti tohto uznesenia.
  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	Mgr. Vladimír Priecel 
	 prokurátor